Θεσσαλονίκη, 30/04/2025

**Η Lidl Ελλάς, για μία ακόμη χρονιά, δείχνει το ανθρώπινο πρόσωπό της μοιράζοντας περισσότερα από 2.000 εορταστικά γεύματα**

**Η εταιρεία ως σταθερός αρωγός των ευαίσθητων ομάδων της κοινωνίας, προχώρησε σε δράσεις κοινωνικής προσφοράς σε Αθήνα και Θεσσαλονίκη, σε συνεργασία με φορείς της τοπικής αυτοδιοίκησης.**

Με οδηγό την ευθύνη, την αλληλεγγύη και τον σεβασμό προς τον άνθρωπο, η **Lidl Ελλάς** στάθηκε και φέτος στο πλευρό των συνανθρώπων μας που το έχουν ανάγκη, με αφορμή την **Πασχαλινή περίοδο**. Στο πλαίσιο του προγράμματος εταιρικής υπευθυνότητας της εταιρείας και με συνεχή μέριμνα για την κοινωνική προσφορά, διανεμήθηκαν περισσότερα από **2.000 πλήρη εορταστικά γεύματα σε Αθήνα και Θεσσαλονίκη**, σε συνεργασία με τους αντίστοιχους δήμους και κοινωνικές υπηρεσίες.

**Στην Αθήνα: Μαζί με τον Δήμο Αθηναίων και το Κ.Υ.Α.Δ.Α.**

Η συνεργασία της εταιρείας με το **Κέντρο Υποδοχής και Αλληλεγγύης του Δήμου Αθηναίων (Κ.Υ.Α.Δ.Α.)** συνεχίστηκε για άλλη μια χρονιά, προσφέροντας **1.300 γεύματα σε αστέγους, άπορους και ωφελούμενους των κοινωνικών δομών του Δήμου**. Η διανομή πραγματοποιήθηκε την **Κυριακή του Πάσχα**, 20 Απριλίου, στις εγκαταστάσεις του Κλειστού Γυμναστηρίου Ρουφ, προσφέροντας μια στιγμή θαλπωρής και αξιοπρέπειας σε ανθρώπους που το έχουν περισσότερο ανάγκη.

**Στη Θεσσαλονίκη: Συνεχής παρουσία με την υποστήριξη των κοινωνικών δομών του Δήμου**

Στη Θεσσαλονίκη, η **Lidl Ελλάς** βρέθηκε στο πλευρό του Δήμου για ακόμη μία χρονιά, προσφέροντας **760 γεύματα σε συνεργασία με την Αντιδημαρχία Κοινωνικής Πολιτικής, Αλληλεγγύης και Πρόνοιας**. Τα γεύματα διανεμήθηκαν το **Μεγάλο Σάββατο**, 19 Απριλίου, σε ωφελούμενους των προγραμμάτων του Δήμου και των Δομών του Υπνωτηρίου Αστέγων και του Ανοικτού Κέντρου Ημέρας Αστέγων.

Παράλληλα, στη Θεσσαλονίκη, η εταιρεία παρείχε **420 συσκευασίες νωπού προϊόντος**, οι οποίες προσφέρθηκαν ενόψει των εορτών του Πάσχα για την ενίσχυση του εορταστικού τραπεζιού των οικονομικά αδύναμων συμπολιτών μας. Οι συσκευασίες διατέθηκαν μέσω της Διεύθυνσης Κοινωνικής Προστασίας και Δημόσιας Υγείας του Δήμου Θεσσαλονίκης, σε ωφελούμενους του Κοινωνικού Παντοπωλείου, κατά το διάστημα 14 έως 16 Απριλίου 2025.

Με σταθερή δέσμευση στη στήριξη ευάλωτων κοινωνικών ομάδων, η **Lidl Ελλάς** συνεχίζει να επενδύει σε συνεργασίες με δημόσιους και κοινωνικούς φορείς σε όλη τη χώρα. Ενισχύοντας έμπρακτα την κοινωνική συνοχή με πράξεις που γεννούν ελπίδα, η εταιρεία απέδειξε για μία ακόμη φορά ότι η αλληλεγγύη αποτελεί το θεμέλιο πάνω στο οποίο επιλέγει να χτίζει την κοινωνία στην οποία ζούμε.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)